Albu mõisa kalmistu

Albu mõisa kalmistu on kalmistu Järva-Madise kihelkonnas Järvamaal, tänapäevase haldusjaotuse järgi Albu külas Järva vallas Järva maakonnas. 

Ajalugu
Kalmistu rajas Albu mõisa tollane omanik Alexander von Lilienfeld 1884. aastal ning esimene teadaolev matus toimus 31. detsembril (vkj) 1884. Kalmistule maetud inimeste arv ei ole teada. 

Kirjeldus
Kalmistu jääb mõisa südamest linnulennult umbes ühe kilomeetri kaugusele põhjakirdesse. See on piiratud nelinurkse põllukivimüüriga. Värav paikneb kalmistu lõunaküljel, kuid pole teada, millised olid selle lehed.

Kalmistu kabel
Kalmistu põhjaservas paikneb torniga kabel. Seal olevat ka pühapäeviti peetud jutlust.Asjalised mälestised -Järva-Madise kirik. Kogunud Elfriede Änilane 1930. aastal. Eesti Kultuurilooline Arhiiv See praegu on varemetes ning kõrvaloleva karjääri tõttu osaliselt ka varisenud. 

Kalmistule maetuid
1884, 31. detsember (vkj) - Helene Jeanette Elisabeth von Lilienfeld (19. juuni (vkj) 1867 – 25. detsember (vkj) 1884),  Alexander von Lilienfeldi tütar

Viited

Kirjandus
Ester Valdvee. "Kabelimägi". - Järvamaa pärandkultuurist. Paide 2008. Lk 20-21

Välislingid
Albu mõis ja selle kalmistu Eesti mõisaportaalis

Ketlin Sirge. Eesti mõisakalmistud. // Magistritöö Tartu Ülikooli usuteaduskonna võrdleva usuteaduse õppetoolis. Tartu 2013

Kategooria:Järva-Madise kihelkonna kalmistud
Kategooria:Järva vald
Kategooria:Järva maakonna kalmistud
Kategooria:Eesti mõisakalmistud